ค้าโรฮีนจามีใหญ่กว่า โกโต้ง (ชมคลิป)
เอก ยันรู้แล้วเปิดเผยไม่ได้โกหย่งพบตร.ให้การปฏิเสธ,โกหย่ง นายหน้าค้ามนุษย์ชาวโรฮีนจาในพื้นที่ จ.ระนอง เข้ามอบตัวแล้ว ปฏิเสธไม่มีส่วนเกี่ยวข้อง รองฯเอก แฉมีจอมบงการที่ใหญ่กว่า โกโต้ง อดีตนายก อบจ.สตูล อยู่เบื้องหลังเครือข่ายค้ามนุษย์แน่นอน ด้านตำรวจระนองระดมกำลังหลายฝ่ายลุยค้นเป้าหมายสำคัญ อายัดทรัพย์สินของผู้ต้องหาตามหมายจับได้นับร้อยล้านบาท ขณะที่การขุดค้นหาศพเหยื่อแก๊งค้ามนุษย์บนเทือกเขาแก้ว พบเพิ่มอีก 3 ศพ ส่งตรวจพิสูจน์หาสาเหตุการเสียชีวิต ผบ.ตร.เผยมาเลเซียพร้อมให้ความร่วมมือแก้ปัญหาค้ามนุษย์,เจ้าหน้าที่ยังคงเดินหน้าทลายเครือข่ายขบวนการค้ามนุษย์ชาวโรฮีนจา หลังศาลออกหมายจับผู้ต้องหาไปแล้ว 61 ราย พร้อมเร่งล่าตัว นายปัจจุบัน อังโชติพันธุ์ หรือโกโต้ง อดีตนายก อบจ.สตูล ผู้ต้องหารายสำคัญและเป็นหัวขบวนใหญ่ในเครือข่ายค้ามนุษย์ โดยตำรวจภาค 9 และตำรวจน้ำ จ.สตูล นำเรือตรวจการณ์ตำรวจน้ำออกตรวจค้นตามเกาะต่างๆในทะเลอันดามัน พื้นที่ ต.ปูยู และ ต.เกาะสาหร่าย อ.เมืองสตูล จุดต้องสงสัยที่ผู้ต้องหาอาจไปซุกซ่อน พร้อมหาหลักฐานอื่นๆที่เกี่ยวโยงกับการค้ามนุษย์ คาดว่านายปัจจุบันหนีไปกบดานอยู่ ในฝั่งมาเลเซียแล้ว,ที่ศูนย์ปฏิบัติการตำรวจภูธรภาค 9 ส่วนหน้า สภ.หาดใหญ่ จ.สงขลา เมื่อสายวันที่ 13 พ.ค. พล.ต.ท.มนตรี โปตระนันทน์ ผบช.ภ.9 แถลงความคืบหน้า คดีค้ามนุษย์ชาวโรฮีนจา ว่า ได้จับกุมผู้ต้องหาเพิ่มอีก 3 คน เป็นเครือข่าย จ.สตูล 2 คน และ จ.ระนอง 1 คน โดย 1 ในนั้นเป็นผู้ต้องหาสำคัญ ส่วนตัวเลขผู้ต้องหาที่ออกหมายจับไปแล้ว 61 คน จับได้แล้ว 22 คน คงเหลือผู้ต้องหาที่ยังต้องจับกุมอีก 39 คน ซึ่งผู้ต้องหาที่คาดว่าหลบหนีไปซ่อนในประเทศ มาเลเซีย ได้ประสานทางการมาเลเซียแล้ว ในวันศุกร์ ที่ 15 พ.ค.นี้ เจ้าหน้าที่สันติบาลมาเลเซียจะเดินทางมารับทราบข้อมูลเพื่อช่วยจับกุม โดยเฉพาะนายปัจจุบัน อังโชติพันธุ์ หรือโกโต้ง อดีตนายก อบจ.สตูล ที่คาดว่าหลบหนีไปยังเกาะลังกาวี,พล.ต.ท.มนตรีกล่าวต่อว่า สำหรับตัวเลขคนต่างด้าวที่หลบหนีเข้ามาขณะนี้ มีเพิ่มขึ้นล่าสุดอยู่ ที่ 312 คน เป็นเหยื่อการค้ามนุษย์ 63 คน และเป็นผู้ต้องหาหลบหนีเข้าเมือง 249 คน ผู้เสียชีวิต 33 ราย ส่วนการตรวจสอบแคมป์และแหล่งที่พักบนเขาแก้ว ต.ปาดังเบซาร์ อ.สะเดา จ.สงขลา พบแหล่งพักพิง 7 แห่ง สิ่งปลูกสร้าง 111 หลัง และเจ้าหน้าที่จะเข้าตรวจสอบเพิ่มเติมอีก 3-4 จุด บนเขาแก้ว,ด้านการค้นหาหลุมศพชาวโรฮีนจาบนเทือกเขาแก้ว หมู่ 8 ต.ปาดังเบซาร์ อ.สะเดา จ.สงขลา พ.อ.จตุพร กลัมพสุต รองเลขาฯ กอ.รมน.ภาค 4 ส่วนหน้า นำกำลังทหาร ร้อย ร.5021 พ.ต.ท.จาริพัฒน์ ทองแดง ผบ.ร้อย ตชด.437 เจ้าหน้าที่ป่าไม้ พร้อมเจ้าหน้าที่กู้ภัยไม้ขม เทศบาลเมืองสะเดา 20 คน ออกสำรวจหลุม 4 หลุมที่คาดว่าเป็นจุดฝังศพของชาวโรฮีนจา ห่างจากแคมป์ที่พักชาวโรฮีนจาที่พบ บนเทือกเขาแก้ว เมื่อวันที่ 11 พ.ค. ประมาณ 500 เมตร จากการขุดหลุมพบศพ 3 ศพ จึงลำเลียงลงมาด้านล่าง นำส่ง รพ.สงขลานครินทร์ เพื่อพิสูจน์สาเหตุการเสียชีวิต เบื้องต้นยังระบุเพศและอายุไม่ได้ เนื่องจาก 2 ศพแรกเหลือแต่กระดูก และศพที่ 3 สภาพเน่าเปื่อยคาดว่าเสียชีวิตกว่า 1 เดือน ขณะเดียวกันยังระดมกำลังออกค้นหาแคมป์ที่พักจุดอื่น คาดว่ายังมีจุดที่พักชาวโรฮีนจาในพื้นที่ใกล้เคียงอีกหลายแห่ง,ที่ จ.ระนอง พล.ต.ต.สมชาย นิตยบวรกุล รองผบช.ภาค 8 พล.ต.ต.นรินทร์ บุษยวิทย์ ผบก.ภ.จ.ระนอง ระดมกำลังตำรวจ ทหาร เจ้าหน้าที่ ปปง. สรรพากรระนอง อส.และฝ่ายปกครอง รวม 120 คน ค้นบ้านขบวนการค้ามนุษย์ในพื้นที่ จ.ระนอง ตามหมายจับศาลจังหวัดนาทวี โดยมีเป้าหมายสำคัญ คือ 1.นายวราคม โมฬี 2.นายหาด ทอดทิ้ง 3.นายสมบัติ บำเพ็ญพงษ์ 4.น.ส.นิตยชการ โมฬี 5.นายณัฐภัทร แสงทอง และ 6.นายสุวรรณ แสงทอง ผลการตรวจค้นบ้านเลขที่ 43/19 หมู่ 3 ต.บางนอน อ.เมืองระนอง ของนายสมบัติ ไม่พบตัวผู้ต้องหาสำคัญ โดยนางนงนุช บำเพ็ญพงษ์ ภรรยา อ้างว่าสามีออกจากบ้านไปเมื่อ 3 สัปดาห์ก่อน ไม่ทราบว่าไปไหน หลังเสร็จสิ้นการตรวจค้น เจ้าหน้าที่ ปปง. สั่งอายัดทรัพย์ผู้ต้องหา 3 รายคือ นายหาด ทอดทิ้ง มีรถกระบะ 3 คัน และทองคำจำนวนหนึ่ง นายณัฐภัทร แสงทอง เป็นที่ดิน 2 แปลง มูลค่า 112 ล้านบาท และของนายสมบัติ บำเพ็ญพงษ์ เป็นตู้เซฟ 1 ใบ,ที่ห้องประชุมขุนพันธรักษ์ราชเดช บก.ภ.จ.นครศรีธรรมราช เมื่อเวลา 11.00 น. พล.ต.อ.เอก อังสนานนท์ รอง ผบ.ตร. เดินทางมาประชุมมอบนโยบายมาตรการป้องกันและปราบปรามการค้ามนุษย์ให้กับนายตำรวจระดับ รอง ผบก. ผกก. รอง ผกก.โรงพักในพื้นที่ จ.นครศรีธรรมราช โดย พล.ต.อ.เอกได้กล่าวขอบคุณและชมเชยการปฏิบัติงานของตำรวจภูธรจังหวัดนครศรีธรรมราช และตำรวจภาค 8 ที่เป็นผู้เริ่มจุดประเด็นคลี่คลายคดีจากคดีเรียกค่าไถ่ชาวโรฮีนจา แล้วขยายผลจนนำไปสู่การทลายขบวนการค้ามนุษย์ที่ ต.ปาดังเบซาร์ อ.สะเดา จ.สงขลา,พล.ต.อ.เอกกล่าวว่า เมื่อช่วงเช้าที่ผ่านมา นายปิยะวัฒน์ พงศ์ไทย หรือโกหย่ง นักธุรกิจเรือประมงชื่อดังใน จ.ระนอง และเป็นนายหน้าค้ามนุษย์รายใหญ่ในพื้นที่ ซึ่งถูกศาลจังหวัดนาทวีออกหมายจับ เข้ามอบตัวกับ พ.ต.อ.สมชาย อิ่มใจ ผกก.สภ.เมืองระนอง และจะนำตัวมามอบกับตนที่ อ.ขนอม จ.นครศรีธรรมราช ในส่วนของตำรวจพื้นที่ภาค 8 และภาค 9 ที่สอบสวนแล้วพบว่ามีส่วนเกี่ยวข้องกับการค้าชาวโรฮีนจา พล.ต.อ.สมยศ พุ่มพันธุ์ม่วง ผบ.ตร. มีคำสั่งย้ายไปแล้ว 65 นาย ตั้งแต่ระดับชั้นนายพลถึงชั้นประทวน หากผลสอบสวนพบว่าผิดจริงจะย้ายถาวร และต้องถูกดำเนินคดี มีโทษถึง 2 เท่าเพราะเป็นเจ้าหน้าที่รัฐต้องถูกลงโทษทั้งวินัยและอาญา ส่วนมาตรการยึดทรัพย์ผู้ต้องหาคดีค้ามนุษย์ ขณะนี้อายัดทรัพย์ไว้ตรวจสอบแล้วหลายราย โดยเฉพาะที่ จ.นครศรีธรรมราช อายัดทรัพย์นายหน้าค้ามนุษย์คนหนึ่งที่ถูกจับกุมไปก่อนหน้านี้แล้ว มีมูลค่าทรัพย์ที่ถูกยึดไม่ต่ำกว่า 10 ล้านบาท,ต่อมาเมื่อเวลา 13.30 น. พล.ต.อ.เอก อังสนานนท์ รอง ผบ.ตร. และคณะ เดินทางไปตรวจกิจการเรือประมงและการใช้แรงงานต่างด้าว บริเวณแพปลาโชควรพจน์ อ.ขนอม จ.นครศรีธรรมราช โดยสั่งกำชับให้ใช้แรงงานต่างด้าวอย่างถูกกฎหมาย และอย่าให้มีการค้ามนุษย์อย่างเด็ดขาด จากนั้นไปที่ สภ.ขนอม รับมอบตัวนายปิยะวัฒน์ พงศ์ไทย หรือโกหย่ง อายุ 60 ปี อยู่บ้านเลขที่ 100/29 หมู่ 5 ต.บางริ้น อ.เมืองระนอง ผู้ต้องหาตามหมายจับ ซึ่งเป็นนายหน้าค้ามนุษย์รายใหญ่ในพื้นที่ จ.ระนอง โดย พล.ต.อ.เอกได้สอบปากคำเบื้องต้น ก่อนพาตัวนายปิยะวัฒน์ขึ้นเฮลิคอปเตอร์เดินทางไปยังพื้นที่ สภ.สะเดา จ.สงขลา เพื่อแถลงข่าวและดำเนินคดีนายปิยะวัฒน์ต่อไป,คดีค้ามนุษย์โรฮีนจา เชื่อว่ามีผู้บงการระดับสูงกว่านายปัจจุบัน อังโชติพันธุ์ หรือโกโต้ง อดีตนายก อบจ.สตูล แน่นอน แต่ในขณะนี้ตำรวจถือว่าโกโต้งเป็นนายทุนใหญ่ที่สุดในขบวนการค้ามนุษย์ ส่วนใครจะใหญ่กว่ายังเปิดเผยไม่ได้เพราะจะเสียรูปคดีและยังไม่มีการออกหมายจับ ในส่วนมาตรการการคุ้มครองพยานในคดี ตำรวจมีระเบียบปฏิบัติอย่างมีประสิทธิภาพอยู่แล้ว ไม่ต้องห่วงพยานทุกคนจะได้รับการคุ้มครองอย่างปลอดภัยแน่นอน พล.ต.อ.เอกกล่าว,ต่อมาเมื่อเวลา 16.00 น. ที่ห้องแถลงข่าวชั้น 3 สภ.ปาดังเบซาร์ อ.สะเดา จ.สงขลา พล.ต.อ.เอก อังสนานนท์ รอง ผบ.ตร. พล.ต.ท.จักรทิพย์ ชัยจินดา รอง ผบ.ตร. พล.ต.ท.มนตรี โปตระนันท์ ผบช.ภ.9 พล.ต.ท.สุชาติ ธีระสวัสดิ์ จเรตำรวจ ร่วมแถลงผลจับกุมผู้ต้องหา 4 รายในคดีค้ามนุษย์ โดยนายปิยะวัฒน์ พงศ์ไทย หรือโกหย่ง เข้ามอบตัวที่ สภ.ขนอม ส่วนชุด บก.สส.ภ.9 จับกุมนายสถิตย์ แหมถิ่น อายุ 37 ปี อยู่บ้านเลขที่ 25 หมู่ 1 ต.วังประจันทร์ อ.ควนโดน จ.สตูล นายสมรรถชัย หรือแรมโบ้ ฮะหมัด อายุ 47 ปี อยู่บ้านเลขที่ 491 หมู่ 1 ต.เจ๊ะบิลัง อ.เมืองสตูล ชุดสืบสวน สภ.ปาดังเบซาร์ จับกุมนายมูประกาศ แขกพงศ์ อายุ 43 ปี อยู่บ้านเลขที่ 156/1 หมู่ 1 ต.ปาดังเบซาร์ อ.สะเดา จ.สงขลา,พล.ต.อ.เอกกล่าวว่า ผู้ต้องหาทั้งหมดที่มอบตัวและจับกุมได้ยังให้การปฏิเสธ ทุกคนถือว่ายังเป็นผู้บริสุทธิ์ ต้องรอสอบสวนว่าใครมีส่วนเกี่ยวข้องในทางตรงทางอ้อมแค่ไหน ขณะนี้ออกหมายรวมทั้งหมดแล้ว 61 ราย จับกุมได้แล้ว 23 ราย ยังเหลืออีก 38 ราย จะเร่งหาตัวอย่างเข้มข้นทุกวิธี ส่วนนายมาเลย์ โต๊ะดิน นายกเทศบาลตำบลปูยู จ.สตูล ผู้ต้องหาตามหมายจับ ที่มีข่าวหลบหนีไปประเทศมาเลเซีย ได้ติดต่อขอมอบตัวเร็วๆนี้,วันเดียวกัน ที่โรงแรมเดอะ เวสติน สิเหร่ เบย์ รีสอร์ท แอนด์ สปา ต.รัษฎา อ.เมืองภูเก็ต พล.ต.อ.สมยศ พุ่มพันธุ์ม่วง ผบ.ตร. พล.ต.อ.จักรทิพย์ ชัยจินดา พล.ต.อ.เรืองศักดิ์ จริตเอก รอง ผบ.ตร. พล.ต.ท.ประวุฒิ ถาวรศิริ ผช.ผบ.ตร. และ พล.ต.ต.อภิชาติ สุริบุญญา ผบก.ตท. เข้าร่วมประชุมทวิภาคีกับตำรวจมาเลเซีย นำโดย ตันซรี ดาโต๊ะ ซรี กาลิด บิน อาบู บาการ์ ผบ.ตร.มาเลเซีย เพื่อหารือและกระชับความสัมพันธ์ของตำรวจ 2 ประเทศ ในการป้องกันปราบปราม,อาชญากรรมข้ามชาติและอาชญากรรมที่กระทบต่อความมั่นคงของทั้ง 2 ประเทศ ใน 9 ด้าน ได้แก่ การก่อการร้าย การลักลอบค้ายาเสพติด การค้ามนุษย์ การลักลอบค้าอาวุธ อาชญากรรมที่กระทบต่อชีวิตและทรัพย์สินของพลเมือง 2 ประเทศที่อาศัยตามแนวชายแดน การโจรกรรมยานพาหนะข้ามประเทศ อาชญากรรมทางเศรษฐกิจและคอมพิวเตอร์ อาชญากรรมที่เกิดขึ้นในน่านน้ำและโจรสลัด รวมถึงการพัฒนาบุคลากรร่วมกัน,พล.ต.อ.สมยศกล่าวถึงการแก้ปัญหาแรงงานผิดกฎหมายชาวโรฮีนจาว่า ไทยแก้ไขเพียงประเทศเดียวไม่ได้ จะต้องได้รับความร่วมมือจากประเทศต้นทางและปลายทาง ประเทศไทยเป็นแค่ทางผ่าน แต่ปัญหาที่เกิดขึ้นค่อนข้างสลับซับซ้อน ต้นทางปัญหาคือชาวโรฮีนจา ซึ่งพม่าไม่ยอมรับว่าเป็นคนของเขา รัฐบาลได้แก้ปัญหาโดยส่งผู้ช่วยทูตตำรวจฯ ไปพูดคุยขอความร่วมมือจากพม่าเพื่อแก้ปัญหาต้นทาง ส่วนประเทศปลายทางเป้าหมายของชาวโรฮีนจา เช่น มาเลเซีย อินโดนีเซีย นั้น ผบ.ตร.มาเลเซียบอกว่าจำเป็นที่จะต้องช่วยกันเพื่อให้ปัญหาดังกล่าวหมดไป ซึ่งไทยได้ร้องขอเป็นพิเศษในกรณีที่ผู้ต้องหาตามหมายจับของไทย หลบหนีเข้าไปในมาเลเซีย ขอให้ประสานส่งตัวกลับมาดำเนินคดี ซึ่งทั้ง 2 ประเทศมีสนธิสัญญาส่งผู้ร้ายข้ามแดนระหว่างกันอยู่แล้ว ส่วนกรณีที่มีข่าวนายหน้ารายใหญ่หนีไปกบดานอยู่ในมาเลเซีย ได้รับรายงานจากผู้รับผิดชอบว่าจะได้ข่าวดีในไม่ช้า แต่ยังไม่ยืนยันชัดเจนว่าหลบหนีไปที่ใด,ขณะที่ตันซรี ดาโต๊ะ ซรี กาลิด บิน อาบู บาการ์ ผบ.ตร.มาเลเซีย กล่าวถึงการปราบปรามการค้ามนุษย์ของมาเลเซียว่า รัฐบาลมาเลเซียถือเป็นเรื่องสำคัญในการแก้ไขปัญหา ที่ผ่านมาตำรวจทั้ง 2 ประเทศร่วมมือกันใกล้ชิด มีการแลกเปลี่ยนข้อมูลและข่าวกรองระหว่างกัน ส่งผลให้ในช่วงเดือน มี.ค.-เม.ย.58 มาเลเซียจับกุมผู้ที่เกี่ยวข้องกับการค้ามนุษย์ใน 7 กลุ่ม 38 ราย เป็นคนเมียนมา 21 ราย มาเลเซีย 16 ราย อินโดนีเซีย 1 ราย มีทั้งเป็นนายหน้าตัวการใหญ่ ผู้นำพา และตำรวจ 2 ราย ยึดเงิน 1,250,000 ริงกิต หรือประมาณ 10 ล้านบาท รวมถึงยึดทรัพย์ราว 30 ล้านบาท ทั้งหมดถูกควบคุมตัวภายใต้กฎหมายค้ามนุษย์และลักลอบเข้าเมือง ซึ่งเหยื่อส่วนใหญ่เป็นชาวบังกลาเทศและเมียนมา และยังพบเหยื่อมีบัตรของยูเอ็นเอสซีอาร์ปลอม ในช่วงตั้งแต่วันที่ 10 พ.ค.เป็นต้นมา มาเลเซียจับผู้หลบหนีเข้าเมืองทั้งสิ้น 1,018 คน ที่เกาะลังกาวี มีชาวบังกลาเทศ 555 คน ชาวเมียนมา 463 คน และยึดเรือโดยสาร 2 ลำ,ที่ทำเนียบรัฐบาล พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี กล่าวว่า ในวันที่ 29 พ.ค. รัฐบาลไทยจะเป็นเจ้าภาพจัดการประชุมว่าด้วยการโยกย้ายถิ่นฐานแบบไม่ปกติในมหาสมุทรอินเดีย โดยเชิญเจ้าหน้าที่อาวุโสจากประเทศที่ได้รับผลกระทบ 15 ประเทศ อาทิ ออสเตรเลีย อินโดนีเซีย มาเลเซีย กัมพูชา สปป.ลาว เมียนมา เวียดนาม บังกลาเทศ รวมถึงผู้แทนจากประเทศ,ผู้สังเกตการณ์ ผู้แทนสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) องค์การระหว่างประเทศเพื่อการโยกย้ายถิ่นฐาน (IOM) และสำนักงานว่าด้วยยาเสพติดและอาชญากรรมแห่งสหประชาชาติ (UNODC) ร่วมประชุม เพื่อแลกเปลี่ยนข้อมูลและข่าวกรองเกี่ยวกับสถานการณ์การโยกย้ายถิ่นฐานแบบไม่ปกติทางทะเล และอาจจะมีการบังคับใช้กฎหมายร่วมกันทลายเครือข่ายอาชญากรรมข้ามชาติ รณรงค์เผยแพร่ข้อมูลป้องกันการแสวงหาผลประโยชน์จากขบวนการค้ามนุษย์โดยเฉพาะปัญหาชาวโรฮีนจา เป็นปัญหาที่ซับซ้อนและมีความรุนแรง,วันเดียวกัน สำนักข่าวเอพีรายงานว่า เจ้าหน้าที่มาเลเซียพบเรือบรรทุกผู้ลี้ภัย ซึ่งคาดว่าเป็นชาวโรฮีนจาและชาวบังกลาเทศกว่า 500 คน ลอยอยู่นอกชายฝั่งเกาะปีนัง ทางตอนเหนือของประเทศ ทั้งหมดส่วนใหญ่อยู่ในสภาพสิ้นหวังหมดหนทาง ทำให้เจ้าหน้าที่ต้องพิจารณาหาวิธีว่าจะทำอย่างไรต่อไป ขณะที่ทางโฆษกหญิงคนหนึ่ง ประจำสถานทูตสหรัฐฯ ประจำประเทศไทย ซึ่งไม่ได้ระบุชื่อ ให้สัมภาษณ์ผ่านสำนักข่าวเอเอฟพีว่า รัฐบาลสหรัฐฯ ส่งสัญญาณหวั่นกลัวชีวิตของผู้ลี้ภัยหลายร้อยคนที่ถูกขบวนการลอบค้ามนุษย์ทอดทิ้งทั้งบนบกและทางทะเล พร้อมเรียกร้องให้ประเทศในเอเชียตะวันออกเฉียงใต้ร่วมมือกันจัดการวิกฤติดังกล่าวผ่านการประสานงานระดับสากลตามข้อตกลงด้านกฎหมายน่านน้ำทะเล เพราะเห็นว่าเป็นปัญหาที่ท้าทายภายในภูมิภาค
โกหย่ง นายหน้าค้ามนุษย์ชาวโรฮีนจาในพื้นที่ จ.ระนอง เข้ามอบตัวแล้ว ปฏิเสธไม่มีส่วนเกี่ยวข้อง รองฯเอก แฉมีจอมบงการที่ใหญ่กว่า โกโต้ง อดีตนายก อบจ.สตูล อยู่เบื้องหลังเครือข่ายค้ามนุษย์แน่นอน
โรฮินจา,ค้ามนุษย์,เอก อังสนานนท์,โกหย่ง,ปัจจุบัน อังโชติพันธุ์,โกโต้ง,เครือข่ายค้ามนุษย์,แก้ปัญหาค้ามนุษย์,มาเลเซีย,ทีมข่าวหน้า1,ข่าวฉบับพิมพ์,ไทยรัฐออนไลน์